حسین محمدزاده صدیق ۱۳۲۴ گونش هیجری ایلی تیر آیی‌نین ۱۵-ینده (۵ جولای ۱۹۴۵ میلادی) تبریزین سرخاب محلّه‌سینده دونیایا گؤز آچمیشدیر. آتاسی، آقا میرعلی سرخابینین نوه‌سی‌دیر. آقا میرعلی سرخابی ربیع الشّریعه کیتابینی یاراتمیشدیر. آناسی ایسه اردبیل خانی عباسقلی خانین قیزی‌دیر. عباسقلی خان مشروطه اینقیلابی نین آدلیم دؤیوشچولریندن اوْلموش و شیخ محمد خیابانی قیامیندا دا فعّال ایشتیراک ائتمیشدیر.